open-index/open-wikipedia-markdown huggingface dataset:
Հոլլի Սմեյլ

**Հոլլի Սմեյլ** (, ), բրիտանացի գրող։ Գրել է «Աղջիկ-գիք» վեպերի շարքը։

## Կենսագրություն
Հոլլի Սմեյլը ծնվել է 1981 թվականի դեկտեմբերի 7-ին Անգլիայում՝ Միացյալ Թագավորությունում։ Վաղ հասակից Սմեյլը սիրել է կարդալ և գրել։ Նա ասել է, որ երեխաների կողմից ծաղրանքը, որին նա ենթարկվել է մանուկ հասակում, ազդել է իր ընտրության վրա, որոնց մասին նա որոշել է գրել։ 15 տարեկանում Սմեյլը վարձվել է Լոնդոնի մոդելային գործակալության կողմից և սկսել է աշխատել որպես պոդիումի մոդել։ Երկու տարի զբաղվել է դրանով և հարցազրույցում ասել, որ դա իրեն դուր չի եկել։
Սմեյլը սովորել է Բրիստոլի համալսարանում, որտեղ ստացել է անգլիական գրականության գծով հումանիտար գիտությունների բակալավրի և  Շեքսպիրի ուսումնասիրության մասնագիտացմամբ մագիստրոսի աստիճան։ Զբաղեցրել է տարբեր պաշտոններ, այդ թվում՝ Ճապոնիայում աշխատել է որպես անգլերենի ուսուցիչ և շատ է ճամփորդել։

2013 թվականին Սմեյլը հրատարակել է «Աղջիկ-գիք» ( ) շարքի առաջին գիրքը։ Վեպը հումորով պատմում է Հարիեթ Մեններսի կյանքի մասին․ տասնհինգամյա աղջիկ-գիք, որը փորձում է աշխատել որպես մոդել։ Այն դրական արձագանքներ է ստացել և Մեծ Բրիտանիայում առաջինն էր 2013 թվականի դեռահասների համար լավագույն առաջնաելույթային վեպերի ցանկում։ եռահասային գրականություն կատեգորիայում ստացել է նաև մանկական գրականության «Waterstones» գրքի մրցանակը և մի քանի այլ մրցանակներ։

2015 թվականին Սմեյլը գրել է «Գիքը բեմում» () սփին-օֆֆը, որի գործողությունները տեղի են ունենում «Միսս Անշնորհքություն» () ու «Հանճարեղ և գեղեցիկ» () գրքերի միջև։

Այդ թվականին լույս է տեսել նաև լրացուցիչ սուրբ ծննդյան գիրքը՝ «Իմ սուրբծննդյան հանդիպումը», որը ժամանակային առումով տեղ է զբաղեցնում շարքի առաջին և երկրորդ գրքերի միջև։ 2016 թվականին լույս է տեսել ևս մեկ գիրք, որը չի մտել հիմնական՝ «Լուսավոր կողմում» շարքի մեջ և որի գործողությունները կատարվում են «Ողջ այս փայլը» () և «Գլուխկոնծի» () վեպերի իրադարձությունների միջև։

## Մատենագրություն
* 2013՝ «Աղջիկ-գիք» ()
* 2013՝ «Միսս Անշնորհքություն» ()
* 2014՝ «Հանճարեղ և գեղեցիկ» ()
* 2015՝ «Իմ սուրբծննդյան հանդիպումը» ()
* 2015՝ «Գիքը բեմում» ()
* 2015՝ «Ողջ այս փայլը» ()
* 2016՝ «Գլուխկոնծի» ()
* 2016՝ «Լուսավոր կողմում» ()
* 2017՝ «Գիք ընդմիշտ» ()

## Ծանոթագրություններ

Կատեգորիա:Անգլիացի մանկագիրներ
Կատեգորիա:Բրիստոլի համալսարանի շրջանավարտներ
Կատեգորիա:Բրիտանացի գրողներ
Կատեգորիա:Բրիտանացի վիպասաններ
Կատեգորիա:Գրողներ այբբենական կարգով
Ռոբերտ Մանշ

**Ռոբերտ Նորման Մանշ** ( ), ամերիկյան ծագմամբ կանադացի մանկագիր։

## Կենսագրություն
1969 թվականին պատմության և արվեստի բակալավրի աստիճանով ավարտել է Ֆորդհեմի համալսարանը, իսկ 1971 թվականին`մարդաբանության արվեստի մագիստրոսի աստիճանով Բոստոնի համալսարանը։

Ի սկզբանե Մանշը որոշել էր դառնալ Հիսուսի միաբանության ճգնավոր, բայց ավելի ուշ, երեխաների հետ աշխատելով մանկատներում և գիշերօթիկ դպրոցներում, որոշել է իր համար ընտրել երեխաների դաստիարակության հետ կապված կարիերա։ 1973 թվականին պաշտպանել է Թաֆթսի համալսարանի մանկավարժի մագիստրոսի աստիճանի դեսերտացիան։

1975 թվականին տեղափոխվել է Կանադա, որտեղ  Օնտարիո նահանգի Գուելֆ քաղաքում աշխատանքի է անցել Գուելֆի համալսարանին կից երեխաների նախապատրաստական դասարանում։ Իսկ հետո որպես ուսուցիչ և պրոֆեսորի օգնական սկսել է դասավանդել Գուելֆի համալսարանի ընտանեկան հետազոտությունների ֆակուլտետում։ Հենց Գուելֆում էլ ընկերների ու բարեկամների խորհրդով սկսել է հրատարակել իր մանկական գրքերը։

Մանշը հրապարակավ խոստովանել է, որ տառապում է երկբևեռ աֆեկտիվ խանգարմամբ և  թմրանյութերից կախվածություն ունի։ 2008 թվականի օգոստոսին Մանշը ինսուլտ է տարել ինչի պատճառով էլ զրկվել է նորմալ նախադասություններ արտաբերելու ունակությունից, իսկ հետագայում կարողացել է բարելավել իր խոսակցական հմտությունները այնքանով, որ կարողանա ելույթ ունենալ հանրության առաջ, սակայն ժամանակավորապես՝ մինչև լիովին առողջանալը, դադարեցրել է գրողի կարիերան։ 2010 թվականի մայիսին Մանշը հայտարարել է, որ իր մոտ ախտորոշվել է օբսեսիվ-կոմպուլսիվ և երկբևեռ աֆեկտիվ խանգարումներ, և որ կոկայինի և խմիչքի նկատմամբ կախվածությունից բուժման կուրսեր է անցնում։

## Պարգևատրումներ
1999 թվականին Մանշը դարձել է Կանադական շքանշանի անդամ, իսկ 2009 թվականի հունիսի 17-ին հայտարարվել է, որ Մանշը աստղով կնշվի Տորոնտոյի Կանադական փառքի ծառուղում։ 2009 թվականի սեպտեմբերի 12-ին տեղի է ունեցել արարողակարգը։

## Հրապարակումներ

## Ժողովածուներ

## Ծանոթագրություններ

## Արտաքին հղումներ
* The Official Robert Munsch Website
* 
* AuthorViews video interview
* Robert Munsch bio on Annick Press website 

Կատեգորիա:1945 ծնունդներ
Կատեգորիա:Ամերիկացի մանկագիրներ
Կատեգորիա:Բոստոնի համալսարանի շրջանավարտներ
Կատեգորիա:Թաֆթս համալսարանի շրջանավարտներ
Կատեգորիա:Կանադացի գրողներ
Կատեգորիա:Հունիսի 11 ծնունդներ
Լի Ջե Վուկ

**Լի Ջե Վուկ** (, ), հարավկորեացի դերասան։ Նա որպես դերասան էր հանդես եկել 2018 թ.-ին Հիշողություններ Ալ-Համբրայի մասին-ում և հետագայում գլխավոր դերեր ստացավ -ում և Արտակարգ դու-ում։

## Կարիերա
Լի Ջե Վուկը իր դերասանական կարիերան սկսեց 2018 թվականին կողմնակի դերերով՝ Հիշողություններ Ալ-Համբրայի մասին հեռուստատեսային դրամայում որպես ծրագրավորող և Ջանգսարիի ճակատամարտ-ում՝ որպես զինվոր։

2019-ին Լին հանդես եկավ որպես tvN-ի հիմնական դերակատարներից մեկը՝ -ում և երկրորդ տղամարդ գլխավոր դերակատարներից՝ MBC-ի Արտակարգ դու-ում՝ որպես գլխավոր կին դերասանի մանկության ընկեր-փեսացուն։

## Ֆիլմագրություն
### Ֆիլմեր

### Հեռուստաշոու

## Մրցանակներ և անվանակարգեր

## Ծանոթագրություններ

## Արտաքին հղումներ
* Lee Jae-wook at VAST Entertainment
* 

Կատեգորիա:Հարավկորեացի դերասաններ
Կատեգորիա:1998 ծնունդներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի կինոդերասաններ
Draugiem.lv

**«Draugiem.lv»** (*draugiem*-ը լատիշերենից թարգմանած՝ նշանակում է *բարեկամների համար*)&nbsp;, սոցիալական ցանց, որը 2004 թվականին հիմնել են տեղեկատվական տեխնոլոգիաների լատվիացի մասնագետներ *Լաուրիս Լիբերտսը*, *Ագրիս Տամինսը* և *Մարտինս Պիկսենսը*։ Ցանցը միավորել է 2,6 միլիոնից ավելի գրանցված օգտատերերի և համարվում է ոչ միայն Լատվիայի, այլև ամբողջ Մերձբալթիկայի խոշորագույն սոցցանցը։

«*Draugiem.lv*»-ը պատկանում է «*Draugiem Group*» խմբին, որը համախմբում է տեղեկատվական տեխնոլոգիաների և թվային մարքեթինգի բնագավառներում գործունեություն ծավալած մի շարք ընկերությունների։

## Կայքը կոտրելը
Լատվիայի խորհրդարանի՝ Սեյմի ընտրությունների օրը՝  2018 թվականի հոկտեմբերի 6-ին սոցիալական ցանցը ենթարկվել է հաքերական հարձակման։ Կայք մուտք գործելու յուրաքանչյուր փորձի ժամանակ հնչել է Ռուսաստանի Դաշնության պետական օրհներգը, մոնիտորին հայտնվել են ռուսական դրոշի պատկերը, նախահահ Վլադիմիր Պուտինի լուսանկարը՝ ռուսական բանակի խորապատկերի վրա։ Պատկերի վերևում գրվել է լատիշների համար ոչ հաճո մի մեջբերում ՌԴ նախագահ Պուտինից։

Այս գրոհից հետո «*Draugiem Group*»-ի ղեկավարությունը վճռել է արգելափակել սոցցանցը։ Անհրաժեշտ շտկումներ, կարգավորումներ են գործի դրվել, և մի քանի ժամ անց ցանցը վերագործարկվել է, աշխատել շտկված ռեժիմով։

## Ծանոթագրություններ

## Արտաքին հղումներ
* 
* web.archive.org 

Կատեգորիա:Սոցիալական ցանցեր
Ֆրենսիս Պերկինս

**Ֆրենսիս Պերկինս** (, ), ի ծնե՝ **Ֆանի Կորալի Պերկինս (Fannie Coralie Perkins)**, ԱՄՆ-ի նախարարների կաբինետում առաջին կինը և ԱՄՆ-ի աշխատանքի նախարար 1933 թվականից մինչև 1945 թվականը։

Որպես իր ընկերոջ նախագահ Ֆրանկլին Ռուզվելտի իրական կողմնակից, նա աջակցել է նրան աշխատանքի և սոցիալական պաշտպանության ոլորտներում նոր կուրսի առաջխաղացման գործում։ Նա և ԱՄՆ ներքին գործերի նախարար Հարոլդ Իկեսը Ռուզվելտի կաբինետի միակ անդամներն էին, որոնք այնտեղ աշխատել են նրա նախագահության ողջ ընթացքում։

## Կենսագրություն
thumb|left|Ֆրենսիս-Պերկինս-Բիլդինգ, Աշխատանքի նախարարության շենքը Վաշինգտոնում
Պերկինսը ծնվել է Բոստոնում, Մասաչուսեթս նահանգում, Սյուզան Բին Պերկինսի և Ֆրեդերիկ Ու.Պերկինսի ընտանիքում, որը գրասենյակային ապրանքների առևտրի հետ կապված բիզնեսի սեփականատեր է (նրա ծնողները գալիս էին Մեն նահանգից)։ Իր մանկության մեծ մասը նա անցկացրել է Վուստերում։ Մկրտվելիս ստացել է Ֆանի Կորալի Պերկինս անունը, սակայն հետագայում փոխել է իր անունը Ֆրենսիս։

Պերկինսը սովորել է Վուսթերի դասական դպրոցում։ Ավարտել է Մաունթ Հոլիոկ քոլեջը՝ 1902 թվականին բակալավրի աստիճանով և Կոլումբիայի համալսարանը՝ սոցիոլոգիայի մագիստրոսի աստիճանով 1910 թվականին։ Կարճ ժամանակ եղել է սոցիալիստ, բայց հետո անցել է Դեմոկրատական կուսակցություն։

Հետաքրքիր է, որ լինելով կառավարության անդամ՝ նա ապրում էր ամերիկացի հայտնի հասարակական գործիչ Ֆլորենս Հարիմանի տանը։

Նրա անունը կրում է ԱՄՆ աշխատանքի նախարարության շենքը։

## Ծանոթագրություններ

Կատեգորիա:Կոլումբիայի համալսարանի շրջանավարտներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:20-րդ դարի ամերիկացի քաղաքական գործիչներ
Կատեգորիա:Ամերիկացի սոցիոլոգներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի սուֆրաժիստներ
Նիկոլաս Բեդոս

**Նիկոլաս Սիմոն Բեդոս** (, ), ֆրանսիացի կատակերգու, գրող, ռեժիսոր և դերասան։ Սցենարիստ և դերասան Գի Բեդոսի որդին,  ճանաչում է ձեռք բերել 2004 թվականին, որպես դրամատուրգ։ 2013 թվականին, որպես երգիծաբան, միացել է Լորան Ռուչիի «On n'est pas couché» թոք շոուին, որը լքել է երկու տարի անց։ Առաջին ֆիլմը որում հանդես է եկել դա «Տեր և տիկին Ադելմաններ»-ն է, որի պրեմիերան տեղի է ունեցել 2017 թվականին։ Այս ֆիլմի համար Նիկոլասը ստացել է Սեզար կինոմրցանակ։

## Կենսագրություն և կարիերա
Նիկոլաս Բեդոսը ծնվել է 1979 թվականի ապրիլի 21-ին՝ Ֆրանսիայի Նևիլ սյուր Սեն համայնքում, մեծացել է հայտնի կատակերգու Գի Բեդոսի և պարուհի Մարիա Ներկայի ընտանիքում։ Փոքր տարիքում զբաղվել է նկարչությամբ, նվագել է դաշնամուր, իսկ տասնութ տարեկան հասակում աշխատանք է ստացել, որպես քարտուղար, «Canal+» հեռուստաալիքում։ Քսան տարեկանում Բեդոսը տառապել է դեպրեսիայով, բայց գրական գործունեության շնորհիվ կարողացել է դուրս գալ այդ ճգնաժամից։

Նիկոլասը և հայրը գրել են մի քանի պարոդիաներ և միասին ելույթ են ունեցել ամբողջ Ֆրանսիայում։ Այնուհետև Նիկոլասը գրել է իր առաջին պիեսը, որը բեմադրվել է Նիցցաի թատրոնում։ Նիկոլասը  սկզբում կինոթատրոն է եկել որպես սցենարիստ՝ սցենար գրելով «Հաճելի խելագարություն» (2009) ֆիլմի համար։ Եվ միայն դրանից հետո, որպես դերասան հանդես է եկել «Չփոխել, չթողնել նորից անցնի» կինոնկարում։

2012 թվականին խաղացել է Ֆրեդերիկ Բեգլերի  «Սերը տևում է երեք տարի» վեպի համանուն ֆիլմում և «Սերը օդում է» ֆիլմում։ 2013 թվականին նկարահանվել է «Սերն առանց փոփոխությունների» մելոդրամայում` պատմություն, որը ներկայացնում է նախկին սիրահարների ճակատագրական հանդիպման մասին։

«Տեր և տիկին Ադելմաններ» ֆիլմը համարվում է Նիկոլասի ռեժիսորական դեբյուտը։ Ֆիլմում նա խաղացել է գլխավոր հերոսներից մեկի ամուսնու դերը, իսկ կնոջ դերը մարմնավորել է իր կինը՝ Դորիա Տիլիեն։

Նոյեմբերի 28-ին լույս է տեսել Նիկոլաս Բեդոսի «Հրաշալի դարաշրջան» դրամատիկական կատակերգությունը, որի գլխավոր հերոսը վերադառնում է անցյալ, որպեսզի կրկին ապրի այն օրը, երբ նա հանդիպել է իր կյանքի միակ սիրուն։

## Ֆիլմագրություն
### Որպես դերասան

## Ծանոթագրություններ

Կատեգորիա:21-րդ դարի դերասաններ
Կատեգորիա:«Սեզար» մրցանակի դափնեկիրներ
Կատեգորիա:Դերասաններ այբբենական կարգով
Կատեգորիա:Թատրոնի ֆրանսիացի դերասաններ
Կատեգորիա:Կատակերգուներ
Կատեգորիա:Ֆրանսիացի դերասաններ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի թատերական ռեժիսորներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Ֆիլիպ Վինչեստեր

**Ֆիլիպ Կ. Վինչեստեր** (, ), ամերիկացի դերասան, որն առավել հայտնի է «Հայրենասերը», «Փոթորկի կանխագուշակները» և ««Լաֆայետ» էսկադրիլիա» ֆիլմերում, ինչպես նաև «Կրուզո», «Կամելոտ», «Պատասխան հարված» և «Խաղացողը» հեռուստասերիալներում խաղացած դերերով։

## Կյանք և կարիերա
Վինչեստերը ծնվել է Մոնտանա նահանգի Բելգրեյդ քաղաքում, որտեղ էլ 1999 թվականին ավարտել է միջնակարգ դպրոցը։ Ապա ապրել և աշխատել է Լոնդոնում (իր մոր հայրենի երկրում) և ավարտել է Լոնդոնի երաժշտության և դրամատիկական մշակույթի ակադեմիան։

### Կարիերա
Վինչեստերը դերասանական կարիերան սկսել է 1998 թվականին «Հայրենասերը» ֆիլմում ոչ մեծ դերով, որը նկարահանվել է Մոնտանա նահանգի Բոզմեն և Էննիս քաղաքներում։ Միջնակարգ դպրոցն ավարտելուց հետո սկսել է դերեր խաղալ պիեսներում, այդ թվում՝ կատարելով Էդմունդի դերը (Իեն Մակկելլենի հետ) 2007 թվականին Շեքսպիրի թագավորական ընկերության բեմադրված «Արքա Լիր» բեմադրությունում։

2003 թվականին մասնակցել է Բրիստոլում նկարահանված «Հեռախոս» անկախ ֆիլմին, որի պրոդյուսերը Ռոբերտ Ֆինլեյն էր։ 2008 թվականին Վինչեստերը NBC-ի «Կրուզո» հեռուստասերիալում ստացել է Ռոբինզոն Կրուզոյի գլխավոր դերը, ինչպես նաև Lifetime ալիքի մինի սերիալի երկու մասերում Սառա Չոկի հետ խաղացել է գլխավոր՝ Ահարոն Մենսոնի դերում։

Վինչեստերը նկարահանվել է «Վտանգավոր երազներ» (գլխավոր դեր) և «Սողոմոն Քեյն» (գլխավոր հերոսի ջոկատի նախկին անդամ) ֆիլմերում, ինչպես նաև Syfy ալիքի «Ալիսան հրաշքների աշխարհում» մինի սերիալում։

2010-2011 թվականներին խաղացել է զուգահեռ տիեզերքից Օլիվիյա Դանեմի փեսացուի՝ Ֆրենկ Սթենթոնի դերը Fox ալիքի «Եզր» հեռուստասերիալում։ 2011 թվականին Starz-ի «Կամելոտ» հեռուստասերիալում խաղացել է Լանսելոտի դերը։ Նրա անունը հայտնվել է «Պատասխան հարված» հեռուստասերիալի, որը հեռարձակվել է Մեծ Բրիտանիայում Sky1 և ԱՄՆում Cinemax հեռուստաալիքներով առաջին հինգ եթերաշրջաններում։ Շոուի սյուժեի կենտրոնում գտնվում են 20-րդ բաժնի երկու լրտես՝ սերժանտ Մայքլ Սթոունբրիջը (Վինչեստեր) և ամերիկյան հատուկ ստորաբաժանման դելտայի նախկին սպա Դեմիեն Սկոթը (Սալիվան Սթեփլոն)։ 2015 թվականին խաղացել է գլխավոր դեր NBC-ի «Խաղացողը» հեռուստասերիալում, որում ներգրավված են եղել նաև Ուեսլի Սնայփսը և Չարիտի Ուեքֆիլդը։

## Անձնական կյանք
2008 թվականից Վինչեստերը ամուսնացած է Մեգան Մերի Կոֆլինի հետ։

## Ֆիլմագրություն

## Ծանոթագրություններ

Կատեգորիա:1981 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Մարտի 24 ծնունդներ
Ալեքսանդր Բոնդարենկո

**Ալեքսանդր Նիկոլաևիչ Բոնդարենկո** (; ), սովետական և ուկրաինական ֆուտբոլիստ, կիսապաշտպան և պաշտպան։

## Կենսագրություն
Սկսել է խաղալ ՄՊՄԴ-ում (Մելիտոպոլ)։ Առաջին մարզիչը՝ Գ. Իսաենկո։

### Ակումբներում

### Հավաքականում
Ուկրաինայի հավաքականի կազմում անցկացրել է 2 խաղ։

Նորամուտը կատարել է 1992 թվականի հունիսի 27-ին ԱՄՆ-ի հավաքական դեմ ընկերական խաղում (0:0)։

Իր երկրորդ (և վերջին) խաղը հավաքականի կազմում անցկացրել է 1992 թվականի օգոստոսի 26-ին Հունգարիայի հավաքականի դեմ խաղում (1:2), փոխարինելով Յուրի Գուդիմենկոյին խաղի 60-րդ րոպեին։

## Ծանոթագրություններ

## Արտաքին հղումներ
* 
* Ֆուտբոլիստի էջը Ֆուտբոլային Ուկրաինա թերթում

Կատեգորիա:Մետալուրգ Զապորոժիեի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Լյուբուշկի

**Լյուբուշկի** ( սերբ., բոսն, խորվ'''.'''՝ Ljubuški / Љубушки), քաղաք  Բոսնիա և Հերցեգովինայում, համանուն համայնքի կենտրոն։ Գտնվում է պատմական Հերցեգովինայի  տարածաշրջանում։ Բոսնիա և Հերցեգովինայի Դաշնության Արևմտյան Հերցեգովինա կանտոնի վարչական մաս է կազմում ։

## Բնակչություն
մինի|374x374փքս|Լյուբուշկի. համայնապատկեր

### 1971 թվական
* Ընդամենը— 28,269 (100 %)
* Խորվաթներ — 26,198 (92,67 %)
* Բոսնիացիներ — 1,812 (6,40 %)
* Սերբեր — 118 (0,41 %)
* Հարավսլավացիներ — 49 (0,17 %)
* Այլ — 92 (0,35 %)

### 1991 թվական
#### Համայնք

* Ընդամենը — 28,340
* Խորվաթներ — 26,127 (92,1 %)
* Բոսնիացիներ  — 1,592 (5,6 %)
* Հարավսլավացիներ — 227 (0,8 %)
* Սերբեր — 65 (0,2 %)
* Այլ — 329 (1,1 %)

#### Քաղաք
* Ընդամենը — 4,198 (100 %)
* Խորվաթներ — 2,658 (63,31 %)
* Բոսնիացիներ  — 1,174 (27,96 %)
* Սերբեր — 53 (1,26 %)
* Հարավսլավացիներ — 180 (4,28 %)
* Այլ — 133 (3,19 %)

## Պատմություն
Քաղաքն առաջին անգամ հիշատակվում է 1444 թվականին։ Լյուբուշկի անունը ծագում է հին սլավոնական Լիբուս անունից, որը հերցոգ Ստեփանի իշխանի կինն էր։

## Սպորտ
Քաղաքում կա «Իզվիջաչ» հանդբոլի ակումբ և «Բիգեստե Լյուբուշկի» ֆուտբոլային ակումբ։

## Հայտնի մարդիկ
* Լովրո Շիտովիչ– գրող
* Մեհմեդ-բեկ Լյուբուշակ– քաղաքական գործիչ և բանաստեղծ
* Իվան Երաժիշտ– Հերցոգովինայի ապստամբության առաջնորդ (1875—1878).
* Պետր Տոմիչ– Երկրորդ համաշխարհային պատերազմի հերոս, պարգևատրվել է Պատվո մեդալով։
* Վեկոսլավ Վրանչիչ– Առևտրի նախարար, գրող
* Զվոնիմիր Ռեմետա- գրող
* Իսադոր Պապո– բժիշկ-կարդիոլոգ, բժշկական գիտությունների դոկտոր
* Միլիսլավ Սեմիզ–  օդաչու
* Լուցիան Կորդիչ– գրող
* Վեսելկո Կորոման – գրող
* Բլաժ Կրալևիչ–Բոսնիայի և Հերցեգովինայի խորվաթական պաշտպանական ուժերի հրամանատար
* Դենիս Բունտիչ – հանդբոլի Խորվաթիայի հավաքականի խաղացող
* Միկրո Ալիլովիչ –հանդբոլի Խորվաթիայի հավաքականի խաղացող
*ձախից|մինի|Դենիս ԲունտիչԳորդան Բունոզա – Բոսնիայի ֆուտբոլի հավաքականի ֆուտբոլիստ

## Պատկերասրահ

Պատկեր:Crvengorski most Lisice.jpg
Պատկեր:AGRAM-ljubuski.jpg
Պատկեր:Vodopad Koćuša.jpg
Պատկեր:Bosnia and Herzegovina Kravice Waterfall.JPG
Պատկեր:Džamija-Ljubuški02243.JPG


## Արտաքին հղումներ
* http://www.ljubuski.info/
* http://www.ljubusaci.com/

Կատեգորիա:Բոսնիա և Հերցեգովինայի բնակավայրեր
Կատեգորիա:Բոսնիա և Հերցեգովինայի քաղաքներ
Ողջունում երեք մատով

right|thumb|250px|Ողջունում երեք մատով
**Երեք մատով ողջունում** (), սերբական ազգային ողջույնի ձև՝ բացած բութ մատով, ցուցամատով ու միջնամատով։ Առավել հաճախ կատարվում է աջ ձեռքով։

## Նշանակություն
Ժեստի նշանակության մի քանի տարբերակներ կան։ Հիմնական տեսակետի համաձայն՝ այն խորհրդանշում է Սուրբ Երրորդությունը։ Տարածում ունեցող մեկ այլ վարկածով մատերից մեկը խորհրդանշում է սուրբ Սավա Սերբացուն, երկրորդը՝ մետրոպոլիտ Պետր II Պետրովիչին (1830-1851), իսկ երրորդը՝ Կարագեորգիին։

Մեծ Սերբիայի որոշ կողմնակիցներ ողջույնի այս ձևը մեկնաբանում են այսպես. մի մատը խորհրդանշում է Սերբիան, մյուսը՝ Չեռնոգորիան, իսկ երրորդը՝ Սերբական Հանրապետությունն ու Սերբական Կրաինա հանրապետությունը որպես մեկ ամբողջություն։

## Կիրառում
Ողջույնի այս ձևն առաջին անգամ կիրառել է Միլոշ Օբրենովիչը Սերբական երկրորդ ապստամբության ժամանակ՝ 1815 թվականին։

20-րդ դարի 90-ական թվականներին ողջույնի ձևը հանրահռչակել է «Վերագործարկման սերբական շարժման» առաջնորդ Վուկ Դրաշկովիչը, ինչպես նաև Սերբական Կրաինայի «Սերբական դեմոկրատական կուսակցության» նախագահ։ Հետագայում այն լայն տարածում է գտել և դարձել սերբական ինքնության համընդհանուր խորհրդանիշ։ Խորվաթիայում ու Բոսնիայում պատերազմի ժամանակ ողջույնը կիրառել են սերբ զինվորականները։

Ներկայումս լայնորեն կիրառվում է սերբերի կողմից որպես ազգային հպարտության արտահայտություն։ Տարածում ունի սերբ ազգայնականների, ինչպես նաև մարզիկների ու քաղաքական գործիչների շրջանակներում։

## Հակադրույթներ
Հայտնի է, որ Երկրորդ համաշխարհային պատերազմի ժամանակ նմանատիպ ողջույնի ձև օգտագործել են գերմանացի նացիստները և խորվաթ ուստաշները, սակայն բացի արտաքին նմանությունից՝ ողջույնի այս ձևերն ընդհանրություններ չունեն։

Նախկին Հարավսլավիայի որոշ երկրներում՝ Խորվաթիայում, Բոսնիա և Հերցեգովինայում, սերբական «եռամատ ողջունումն» ընկալվում է որպես սադրանք ու անարգանք։ Դա պայմանավորված է այն հանգամանքով, որ Հարավսլավական պատերազմներում ողջույնի այս ձևը հաճախ են կիրառել սերբ զինվորականները և ռազմական խմբավորումների ներկայացուցիչները։

## Ծանոթագրություններ

## Արտաքին հղումներ
* Ճշմարտությունը երեք մատով ողջունման մասին
* Facebook: група Երեք մատ՝ սերբական ողջույն
* You Tube: Tri prsta — istina o srpskom pozdravu

Կատեգորիա:Ժեստեր
Կատեգորիա:Սերբիայի մշակույթ
Գեորգ Բենեկե

**Գեորգ Ֆրիդրիխ Բենեկե** (, ) , գերմանացի բանասեր–գերմանագետ, ով առավելապես ուսումնասիրել է միջնադարյան գերմանական գրականությունը։

## Կենսագրություն

Գեորգ Ֆրիդրիխ Բենեկեն ծնվել է 1762 թվականի հունիսի 10-ին Բավարիայի տարածքում գտնվող Մյոնկսրոտ երկրամասում։

Բարձրագույն կրթությունն ստացել է Գյոթինգենի համալսարանում, որտեղ հետո փիլիսոփայության ամբիոնում եղել է իսկական պրոֆեսոր։

Գ․ Ֆ․ Բենեկեի գիտական հետազոտությունները հիմնականում վերաբերում են անգլերեն և հին գերմանական լեզուներին ու գրականությանը։

Բենեկեի վաստակնեից մեկն այն է, որ հին գերմանական գրականությունը դարձել է ակադեմիական դասախոսության առարկա։ Գեորգ Ֆրիդրիխ Բենեկեն լայն ճանաչում է ձեռք բերել հին հարավգերմանական բանաստեղծների ստեղծագործությունների նուրբ ու սրամիտ բացատրության համար, հատկապես՝ բառագիտական առումով։

Նրա՝ «*Beiträge zur Kenntniss der altdeutschen Sprach und Litteratur*» (2 հատոր, Գյոթինգեն, 1810—32) աշխատության առաջին հատորը բովանդակում է Բոդմերովի հրատարակության լրացումներ գուսանների մասին, իսկ երկրորդում՝ Նեյդհարտ ֆոն Ռոյենտալի և «*Pfaffe Amis*» Շտրկերի բանաստեղծությունները։

Նրա ջանքերով լույս են տեսել Ուլրիխ Բոների «Թանկարժեք քարը» («*Edelstein oder Fabein*»,  Բեռլին, 1842 թվական), Ռուդոլֆ Էմսայից «Վառլամ և Իոսաֆաթը» (Կյոնիգսբերգ, 1818 թվական)  և  Վիրնթ ֆոն Գրաֆենբերգի «*Vigalois*» (Բեռլին, 1819 թվական)՝ այդ ժամանակահատվածի համար բավականաչափ լավ բառարանով։

Հետագայում նա Կ․ Լախմանի հետ միասին հրատարակել են Հարթման ֆոն Աուեի «*Iwein*» (Բեռլին, 1827, 2 հրատ․ 1842) ստեղծագործությունը՝ բացատրական ծանոթագրությամբ, իսկ վերջում՝ օրինակելի բառարանով (Գյոթինգեն, 1833, 2 հրատ․ 1874)։

Նրա կողմից մշակված և մասամբ սկսած «Գերմաներեն բառարանը» () հրատարակվել է նրա մահից հետո և լրացվել է Վիլհելմ Մյուլերի և Ցերնկի կողմից (3 հատոր, Լայպցիգ, 1847—66)՝ 3 հատոր ավելացմամբ։

Գեորգ Ֆրիդրիխ Բենեկեն վախճանվել է 1844 թվականի օգոստոսի 21-ին Գյոթինգեն քաղաքում։

## Ծանոթագրություններ

Կատեգորիա:Հունիսի 10 ծնունդներ
Կատեգորիա:1762 ծնունդներ
Կատեգորիա:Անձինք այբբենական կարգով
Կատեգորիա:Օգոստոսի 21 մահեր
Կատեգորիա:Գյոթինգենի համալսարանի շրջանավարտներ
Կատեգորիա:Գերմանացի բանասերներ
Կատեգորիա:Գերմանացի լեզվաբաններ
Կատեգորիա:Գրադարանավարներ
Իվան Հաշեկ

**Իվան Հաշեկ** (), չեխական ֆուտբոլիստ և մարզիչ, Չեխոսլովոկիայի հնգակի չեմպիոն, Չեխոսլովակիայի Գավաթի եռակի դափնեկիր, խաղացել է կենտրոնական կիսապաշտպանի դիրքում։

## Կարիերա
### Ակումբային
21 տարի տևած պրոֆեսիոնալ մարզիկի կարիերայի ընթացքում Իվան Հաշեկը խաղացել է այնպիսի ակումբներում, ինչպիսիք են «Սպարտա Պրահան», «Ստրասբուրգը», «Սանֆրետշե Հիրոշիման» և «ՋԵՅՈՒ Յունայթեդ Ինտիհարա Տիբա»։ Չեխիայում նա երկու անգամ ճանաչվել է տարվա խաղացող (1987, 1988)։

### Հավաքականում
Ազգային հավաքականի կազմում անց է կացրել 55 խաղ խփելով 5 գոլ։  Մասնակցել է 1990 թվականի աշխարհի առաջնությանը, որտեղ եղել է թիմի ավագը, կարող էր հասնել քառորդ եզրափակիչ փուլ։

### Մարզչային
Ավարտելով խաղացողի կարիերան, 1999-ին Հասեկը որոշեց շարունակել աշխատել ֆուտբոլում ՝ դառնալով մարզիչ։  Նա մարզեց իր նախկին «Սպարտա» ակումբները (երկու անգամ նրանց բերեց առաջնություն) և «Ստրասբուրգ», ինչպես նաև «Վիսել Կոբե», «Ալ Վասլ», «Սենտ-Էթյեն»։ 2007 թվականի դեկտեմբերին նա ղեկավարեց «Ալ-Ահլին»։ Հուլիսից հոկտեմբեր նա եղել է Չեխիայի հավաքականի գլխավոր մարզիչը, հրաժարականի դիմում է ներկայացրել 2010 թվականի Աշխարհի գավաթի խաղարկության որակավորման փուլում ձախողվելուց հետո։ Վերջերս նա եղել է երկրի ֆուտբոլային միության նախագահ։

## Անձնական կյանք
Զարմիկ Մարտին Հասեկը, որը նաև ֆուտբոլիստ և գործընկեր է «Սպարտայում» և Դոմինիկ Հասեկը, ով հիանալի արդյունքների է հասել որպես հոկեյի դարպասապահ։ Երկու որդիներին անվանումներն են՝ Իվան և Պավել, նրանք նույնպես խաղում են պրոֆեսիոնալ մակարդակի ֆուտբոլ։

## Ծանոթագրություններ

## Արտաքին հղումներ
* Иван Гашек — профиль на сайте сборной Чехии
* 

Կատեգորիա:Չեխ ֆուտբոլային մարզիչներ
Կատեգորիա:Չեխիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի մարզիչներ
Կատեգորիա:Սպարտա Պրահայի ֆուտբոլիստներ
Կատեգորիա:Ստրասբուրգի ֆուտբոլիստներ
Կատեգորիա:Ֆուտբոլի ղեկավարներ
Ջոն Հատչինսոն

**Ջոն Հատչինսոն** (), ավստրիական և մալթական ֆուտբոլիստ, Մալթայի հավաքականի խաղացող։ Հիմա մարզիչ։

## Կենսագրություն
### Ակումբային կարիերա
Ծնվել է 1979 թվականի դեկտեմբերի 29-ին ավստրալիական Մորուել քաղաքում և հանդիսանում է «Մորվել Պեգասուս» տեղական ակումբի սան։ Պրոֆեսիոնալ մակարդակում իր նորամուտը կատարել է «Ջիպպսլենդ Ֆելկոնս» հավաքականի կազմում, որտեղ խաղացել է 1996 թվականից մինչև 2001 թվականը Ավստրիայի բարձրագույն լիգայում։ 2001-ին ակումբը լուծարվելուց հետո նա պայմանագիր կնքեց «Նոզերն Սպիրիտ»-ի հետ, որտեղ անցկացրեց ևս երեք մրցաշրջան:2004-ին նա տեղափոխվեց ավստրալիական ցածր մակարդակի լիգաներից մեկի ակումբ, որտեղ անցկացրեց մեկ մրցաշրջան, որից հետո պայմանագիր կնքեց «Սենտրալ Կոստ Մարիներս» ֆուտբոլային ակումբի հետ։ «Մարիներս» ֆուտբոլային ակումբի կազմում միասին Հատչինսոնը անց է կացրել 10 տարի և ավարտել է կարիերան 2015 թվականին։

### Կարիերան հավաքականում
Հաչինսոնը ունի մալթական արմատներ տատիկներից մեկի կողմից։ 2009-ին նրան առաջին անգամ կանչեցին Մալթայի ազգային հավաքական ՝ Չեխիայի և Շվեդիայի ազգային հավաքականների հետ խաղերի համար։ Իր նորամուտը կատարել է հունիսի 5-ին հավաքականի կազմում,  խաղալով մեկ ամբողջ խաղ ընդդեմ Չեխիայի հավաքականի։

### Մարզչային կարիերա
Մարզչային կարիերան սկսել է 2015 թվականին, մտնելով «Սենտրալ Կոստ Մարիներս» մարզչական շտաբ։ 2017 թվականին դարձել է «Սիետլ Սաունդերս 2» ֆուտբոլային ակումբի մարզիչ՝ Էզրի Հենդրիկսոնի օգնականը։

## Ձեռքբերումներ
### Թիմային
**«Սենտրալ Կոստ Մարիներս»**
* Ավստրալիայի չեմպիոն **(1) - 2012/13**

### Անձնական
«Սենտրալ Կոստ Մարիներս» ֆուտբոլային ակումբի առաջնորդ իր անցկացրած խաղերի քանակով (271)։

## Ծանոթագրություններ

## Արտաքին հղումներ
* 
* 

Կատեգորիա:Տղամարդկանց ֆուտբոլի կիսապաշտպաններ
Վենտսպիլսի նավահանգիստ

thumb|270px|Վենտսպիլսի նավահանգիստը, որ ամենաբանուկներից է բալթյան երկրներում
**Վենտսպիլսի նավահանգիստ** (լատիշերեն՝ **Ventspils Brīvosta**), չսառչող խորջրյա նավահանգիստ Լատվիայի բալթիկծովյան ափին, Վենտսպիլս քաղաքում։ Զբաղեցնում է 2451,39 հեկտար տարածք։ Բեռնաշրջանառության ծավալով առաջիններից մեկն է Բալթիկ ծովի նավահանգիստների շարքում։

## Պատմություն
Դեռ 13-րդ դարում տևտոնյան ուխտի (օրդենի) ասպետները նավակայան են հիմնել Վենտայի գետաբերանի մոտ։ Միջին դարերում նավահանգստային քաղաքը դարձել է Հանզայան միության անդամ։ 1561 թվականից պատկանել է Ռեչ Պոսպոլիտայի Կուռլանդական դքսությանը։ 1659 թվականին շվեդներն են տիրել քաղաքին ու նավահանգստին։ 1795-ին դրանք մտցվել են ռուսական կայսրության կազմի մեջ։ Քանի որ Ռուսաստանի բալթյան նավահանգիստների մեծ մասը ձմռանը սառչում էին և առնվազն վեց ամիս սառած էին մնում, Վենտսպիլսի չսառչող նավահանգիստը կարևորագույն դեր էր խաղում ռուսական ապրանքները Արևմտյան Եվրոպա արտահանելու և այնտեղից ապրանքներ ներկրելու գործում։ 19-րդ դարի վերջին նավահանգիստն ընդլայնվել է, երկաթուղով կապվել Մոսկվայի հետ և 20-րդ դարի սկզբին արդեն առաջ է անցել Լիեպայայից։ 1960-ական թվականներից, երբ ԽՍՀՄ-ը կառուցել է Սամարա-Պոլոցկ-Վենտսպիլս նավթամուղը, նավահանգստի դերն ավելի է մեծացել. այստեղով է արտահանվել խորհրդային նավթի 40%-ը։ 2002 թվականից նավթամուղն այլևս չի գործում, քանի որ ռուսներն իրենց նավահանգիստներն են օգտագործում նավթն արտահանելու համար։ Բայց ռուսական քարածուխը դեռևս այս նավահանգստով է արտահանվում։ Ապրանքներ արտահանելու և ներկրելու նպատակով հիմնականում Վենտսպիլսի նավահանգստի ծառայություններից է օգտվում Բելառուսը։

1994 թվականին հիմնադրվել է *Ventspils Tirdzniecības osta*-ն (*VTO*), որի ձեռքն է անցել նավահանգստի կառավարումը։ Նավահանգստի վարչությունը պատասխանատվություն է կրում լատվիական երեք փարոսների՝ Օվիշուի, Ուժավայի և Ակմեգրագսի պահպանության համար։
 
Լատվիայի անկախացումից հետո, 1998 թվականին, նավահանգստի մուտքերը խորացվել են մինչև 17,5 մետր, որի շնորհիվ նրա հնարավորություններն էլ ավելի են մեծացել. կարող են մուտք գործել Բալթիկ ծովով նավարկող նույնիսկ ամենախոշոր նավերը։ Ուշագրավ նորություններից մեկն էլ այն է, որ *Stena Line* ընկերությունը նախաձեռնել ու հաջողությամբ իրականացնում է լաստանավային հաղորդակցություն Վենտսպիլսի և Նյունեսհամնի ու Տրավեմյունդեի միջև։

Չափազանց կարևորվում է նաև, որ Վենտսպիլսը երկաթուղով, ավտոմայրուղիներով ու օդային տրանսպորտով կապված է եվրոպական ու ասիական քաղաքների հետ։

## Ծանոթագրություններ

## Արտաքին հղումներ
* http://www.portofventspils.lv/

Կատեգորիա:Բալթիկ ծովի նավահանգստային քաղաքներ
Կատեգորիա:Լատվիայի աշխարհագրություն
Կատեգորիա:Լատվիայի տնտեսություն
Կատեգորիա:Նավահանգիստներ
Կատեգորիա:Նավահանգստային քաղաքներ
Արթուր Թումասյան

**Արթուր Լևոնի Թումասյան** (մականունը՝ **Չիպ**) (փետրվարի 15, 1974, Երևան, Հայկական ԽՍՀ, ԽՍՀՄ - մայիսի 3, 2006, Սոչի, Կրասնոդարի երկրամաս, Ռուսաստան), հայ դերասան, պրոդյուսեր,  «Նոր հայեր» թիմի հիմնադիրներից։

## Կենսագրություն
Ծնվել է 1974 թվականի փետրվարի 15-ին Երևան քաղաքում։ 1992 թվականից եղել է  «Ուրախների և հնարամիտների ակումբ» խաղի «Նոր հայեր» թիմի անդամ։ Հետագայում նշանակվել է ռուսական Comedy Club հեռուստաշոուի պրոդյուսեր։

Եղել է «Լավագույն ֆիլմ» (2007), «Լավագույն ֆիլմ» (2008) ֆիլմերի սցենարի հեղինակը։ Ֆիլմերն էկրան են դուրս եկել նրա մահից հետո։

Զոհվել է 2006 թվականի մարտի 3-ին՝ Երևան-Սոչի 967 չվերթի ժամանակ։

Հիշատակման արարողությունը տեղի է ունեցել մայիսի 14-ին՝ Մոսկվայում, հուղարկավորվել է Երևանում։

## Ծանոթագրություններ

Կատեգորիա:1974 ծնունդներ
Կատեգորիա:2006 մահեր
Կատեգորիա:Ավիավթարից զոհվածներ
Կատեգորիա:Բեմական կեղծանուններ
Կատեգորիա:Դերասաններ այբբենական կարգով
Կատեգորիա:Երևան քաղաքում ծնվածներ
Կատեգորիա:Հայ դերասաններ
Կատեգորիա:Հայ պրոդյուսերներ
Կատեգորիա:Մայիսի 3 մահեր
Կատեգորիա:Պրոդյուսերներ
Կատեգորիա:Փետրվարի 15 ծնունդներ
Լատվիական երկաթուղի

**Լատվիական երկաթուղի** ( կամ **LDz**)&nbsp;, Լատվիայի ազգային պետական երկաթուղային ընկերությունը։ Լրիվ անվանումը՝ **«Latvijas dzelzceļš» պետական բաժնետիրական ընկերություն** ():

Հիմնադրվել է 1919 թվականին , վերականգնվել  1994 թվականին Մերձբալթյան երկաթուղու լատվիական մասի հիման վրա։

Ընկերությունն սպասարկում է երկրի ամբողջ երկաթուղային ցանցը՝ 1966,8 կիլոմետր ընդհանուր երկարությամբ, որից 1933,4 կիլոմետրը՝ լայնագիծ (1520 մմ), 33,4 կիլոմետրը՝ նեղգիծ (750 մմ) (33,4 կիլոմետրանոց նեղգիծ երկաթուղին, որի օպերատորը  *SIA "Gulbenes - Alūksnes bānītis"* ընկերությունն է, միմյանց է կապում Գուլբենե և Ալյուկսենե քաղաքները): Երկաթուղային ամբողջ ցանցում էլեկտրաֆիկացված է ընդամենը 258,8 կիլոմետրը։ 2019 թվականին ուղևորափոխադրումների ընդհանուր ծավալը կազմել է շուրջ 18 միլիոն։ Աշխատողների թվաքանակը անցել է  12.400-ից։

Ընկերության գլխավոր գրասենյակը գտնվում է Լատվիայի մայրաքաղաք Ռիգայում՝ Գոգոլի փողոց, թիվ 3 հասցեում։ 2005 թվականին ընկերության վարչության նախագահ է ընտրվել Ուգիս Մագոնիսը։

Ընկերությունն ունի 6 դուստր ձեռենարկություն. 
* *AS "LatRailNet*"
* *SIA "LDZ Apsardze"* (անվտանգության ծառայություն)
* *LDz infrastruktūra* (ենթակառուցվածքներ)
* *LDz Cargo (transportation)*
* *LDz Ritošā sastāva serviss* (շարժակազմերի սպասարկում)

## Միջազգային երթուղիներ
* Ռիգա – Զիլուպե – Մոսկվա
* Ռիգա – Զիլուպե – Սանկտ Պետերբուրգ
* * Ռիգա – Դաուգավպիլս – Մինսկ
* Ռիգա – Շաուլյայ – Վիլնյուս – Մինսկ – Կիև
* Դաուգավպիլս – Վիլնյուս

## Շարժակազմը
thumb|right|200px|''RVR'' գնացքը Ռիգայի մատույցներում

### Դիզելային լոկոմոտիվներ
**Բեռնատար**
* M62  – 33 լոկոմոտիվ 
* 2M62 – 40 լոկոմոտիվ
* 2M62U – 30 լոկոմոտիվ
* 2TE10M – 10 լոկոմոտիվ
* 2TE10U – 14 լոկոմոտիվ
**Ուղևորատար**
* TEP70 – 15 լոկոմոտիվ
* ČME3M, ČME3MB (ChME3) – 57 լոկոմոտիվ
* TEM2 – 7 լոկոմոտիվ
* TGK2V – 1 լոկոմոտիվ
* TGM3 – 1 լոկոմոտիվ
* TGM23, TGM23B – 2 լոկոմոտիվ

### EMUs
* ER2 electric trainset – 32 գնացք
* ER2T – 6 գնացք (7113-7118)
* ER2M – 1 գնացք (No 605)
* Škoda Vagonka EMUs – 32 գնացք

### DMUs
* DR1  – 31 գնացք
* DR1AM – 10 գնացք

## Ծանոթագրություններ

## Արտաքին հղումներ
* Сайт Латвійської залізниці
* Латвійська залізниця і база даних рухомого складу на Тrainpix
* Фотолініі Латвійської залізниці на сайті Railwayz.info

Կատեգորիա:1992 հիմնադրումներ Լատվիայում
Կատեգորիա:Լատվիայի աշխարհագրություն
Կատեգորիա:Լատվիայի տնտեսություն
Ջոն Ուիք 4

**John Wick 4** (    Wոն Վիք. Գլուխ 4 ),  ռեժիսոր Չադ Ստաելսկու ամերիկյան մարտաֆիլմ նախկին վարձու մարդասպանի մասին, ում խաղում է Կանու Ռիվզը։ «Ջոն Ուիք 3» ֆիլմի շարունակությունը։

Ֆիլմն ի սկզբանե նախատեսվում էր թողարկվել 2021 թվականի մայիսի 21-ին, սակայն, կորոնավիրուսային համաճարակի պատճառով, նախարտադրական փուլը կասեցվեց։ 2020 թվականի ապրիլին ռեժիսոր Չադ Ստաելսկին հայտարարեց, որ նկարահանումների մեկնարկի ամսաթիվը մնում է անհայտ, իսկ մայիսի 1-ին Lionsgate ընկերոթյունը հետաձգեց թողարկման ամսաթիվը մեկ տարով։ Այժմ ֆիլմը կթողարկվի 2022 թվականի մայիսի 27-ին։

## Սյուժե
Ֆիլմը նախկին վարձու մարդասպանի մասին ֆրանշիզայի մաս է, ում որսում են նրա թշնամիները։ Չորրորդ մասի սյուժեն չի բացահայտվում։ Չադ Ստաելսկին իր հարցազրույցներից մեկում զգուշացրեց հանդիսատեսին, որ նրանք չպետք է երջանիկ ավարտ սպասեն «Ջոն Ուիք 4» ֆիլմից։

## Արտադրություն
«Ջոն Ուիք 4» ֆիլմի նկարահանման աշխատանքների մեկնարկի մասին հայտարարվել էր 2019 թվականի մայիսին՝ «Ջոն Ուիք 3» ֆիլմի պրեմիերայից անմիջապես հետո։ Այդ ժամանակ էլ հայտնի է դարձել պրեմիերայի ամսաթիվը՝ 2021 թվականի մայիսի 21-ը։ Չադ Ստաելսկին կրկին զբաղեցրեց ռեժիսորական աթոռը, իսկ գլխավոր դերին կրկին կվերադառնա Կանու Ռիվզը։ Վերջինս 2019-ի ապրիլին հայտարարել էր, որ խաղալու է Ջոն Ուիքին այնքան ժամանակ, քանի դեռ «ոտքերը պահում են»։

## Դերերում

| Լոուրենս Ֆիշբորն
| Արքա Բոուլինգ
|}

## Ծանոթագրություննե

*

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Բետտինո Ռիկասոլի

**Բետտինո Ռիկասոլի** ( ), բարոն, իտալացի քաղաքական գործիչ և պետական գործիչ, երկու անգամ դարձել էԻտալիայի վարչապետ, երկու անգամն էլ նրան փոխարինել է Ուրբանո Ռատացին։

## Կենսագրություն
Բետտինո Ռիկասոլին ծնվել է Տոսկանա նահանգի Ֆլորենցիա քաղաքում։

Բետտինոն գյուղատնտեսությամբէր զբաղվում Բրիոլիոյի իր նախնիների ունեցվածքում՝ Սիենա քաղաքի մերձակայքում, բայց Պիոս IX-ի պապական գահին անդամակցելուց հետո նա հանդես է եկել սոցիալական գործունեության ոլորտում և շուտով դարձել է Տուսկանայում լիբերալ կուսակցության առաջնորդը։ Ռիկասոլին Լեոպոլդի մեծ դուքսին առաջարկել է բարեփոխումների երկրորդ պլան՝ շեշտը դնելով խոսքի ազատության վրա, սակայն Բետինոյի առաջարկը չի ընդունվել։

Հետագայում Ռիկասոլին ընտրվել է Ֆլորենցիայի քաղաքապետ։ 1848 թվականին պատգամավոր է ընտրվել Տոսկանայի պալատում։ Որպես պատգամավոր նա հիմնել է «Patria» թերթը։ 1849 թվականին նա ժամանակավոր կառավարության անդամ էր, բայց անցել է ոչ թե հանրապետականների, այլ Լեոպոլդ II-ի կողմնակիցների կողմը։

Բետտինո Ռիկասոլին որոշ ժամանակ, դուրս է եկել քաղաքականությունից։ Սակայն 1857 թվականին Բետինոն կրկին սկսել է գործուն մասնակցություն ունենալ հրապարակախոսությանը և կրկին փորձել է ազդել անձամբ Մեծ Դքսության վրա՝ համոզելով նրան դաշինք կնքել Պիեմոնտի հետ և վերականգնել Սահմանադրությունը։

1859 թվականին Ռիկասոլին, Լեոպոլդի փախուստից հետո, ժամանակավոր կառավարության ղեկավարն էր և նպաստել է Տոսկանայի ընդգրկմանը Իտալիայի կազմում։ Այդ դեպքից հետո, Վիկտոր Էմանուիլ II-ը նրան նշանակել է Տոսկանայի գեներալ-նահանգապետ։

1860 թվականից պատգամավոր է եղել իտալական խորհրդարանում։

Կամիլլո Բենսո դի Կավուրի մահից հետո Ռիկասոլին ստեղծել է մի նախարարություն, որում նա վերցրել է արտաքին գործերի ժամանակավորապես նաև ռազմական, այնուհետև ներքին գործերի պորտֆոլիոն նախարարությունը գոյատևել է 9 ամիս (1861-1862) և նրան հաջորդել է Ուրբանո Ռատացին։

1866 թվականից մինչև 1867 թվականներին Ռիկասոլին դարձել է նախարար և Ավստրիայի հետ պատերազմի ժամանակ նա դեմ էր արտահայտվել Պրուսիայից անջատ, Ավստրիայի հետ խաղաղ պայմանագիր կնքելու բոլոր ծրագրերին։ Երբ նրա պատրաստած բարեփոխման նախագիծը, որը ներառում էր կառավարման ապակենտրոնացում, հաջողություն չունեցավ Ռիկասոլին նորից թոշակի անցավ և նրան փոխարինեց նորից  Ուրբանո Ռատացին։

Պալատում նա շարունակում է մնալ «Աջ» կուսակցության կազմում, բայց 1876 թվականին «Ձախ» կուսակցության, հետ միասին քվեարկել է Մարկո Մինգետտի օգտին։ Այդ ժամանակվանից նա հիմնականում բնակվում էր իր ունեցվածքի վրա՝ զերծ մնալով հասարակական գործունեությանը մասնակցելուց։

Բետտինո Ռիկասոլին վախճանվել է 1880 թվականի հոկտեմբերի 23-ին Կաստելո դի Բրոգլիոյում։

## Մատենագրություն
Բետտինո Ռիկասոլիի նամակագրությունը տպագրվել է Ֆլորենցիայում 1886-1895 թվականներին «Lettere e documenti del b. В. R.». См. Passerini, «Genealogia e storia della famiglia R.» (Ֆլորենցիա, 1861); «Gotti, Vita del barone B. R.» ( Ֆլորենցիա, 1894). 
## Ծանոթագրություններ

Կատեգորիա:Իտալիայի վարչապետներ
Կատեգորիա:Անձինք այբբենական կարգով
Կատեգորիա:Սիենա քաղաքում մահացածներ
Կատեգորիա:1880 մահեր
Կատեգորիա:Հոկտեմբերի 23 մահեր
Կատեգորիա:Ֆլորենցիա քաղաքում ծնվածներ
Կատեգորիա:1809 ծնունդներ
Կատեգորիա:Մարտի 9 ծնունդներ
Կատեգորիա:Իտալիայի քաղաքական գործիչներ
Կատեգորիա:Իտալիայի պետական գործիչներ
Կատեգորիա:Իտալացի դիվանագետներ
Կատեգորիա:Իտալացի լրագրողներ
Վլադան Բատիչ

**Վլադան Բատիչ** (, ), սերբ քաղաքական գործիչ, պետական գործիչ, իրավաբանական գիտությունների դոկտոր, Սերբիայի արդարադատության նախարար (2001-2004)։ Սերբիայի Քրիստոնեա-դեմոկրատական կուսակցության հիմնադիր և նախագահ (DHSS):

## Կենսագրություն
1972 թվականին ավարտել Է Բելգրադի համալսարանի իրավաբանական ֆակուլտետը։ 1977 թվականին ստացել է մագիստրոսի կոչում, իսկ 1981 թվականին՝ իրավաբանական գիտությունների դոկտոր։ 1990 թվականին միացել Է Սերբիայի Դեմոկրատական կուսակցությանը, իսկ հետո 1992 թվականին դարձել Է Սերբիայի դեմոկրատական կուսակցության անդամ։ 1990-ական թվականների երկրորդ կեսին հիմնադրել է Սերբիայի Քրիստոնեա-դեմոկրատական կուսակցությունը, որի ղեկավարը եղել է մինչև իր մահը։

2000 թվականին, լինելով Սերբիայի դեմոկրատական ընդդիմության թեկնածու, նա ընտրվել է Սերբիայի Հանրապետության ժողովրդական պատգամավոր։ Աշխատել է երեք գումարումների ժողովրդական Սկուպշչինայի նախագահի տեղակալ։

2001 թվականի հունվարի 25-ից մինչև 2004 թվականի մարտի 3-ը եղել է Սերբիայի արդարադատության նախարար Զորան Ջինջիչի և Զորան Ժիվկովիչի կառավարություններում։

2007 թվականին Վլադան Բատիչը կրկին ընտրվել է Լիբերալ-դեմոկրատական կուսակցության շուրջ կենտրոնացած կոալիցիայից։ Մեկ տարի անց վերընտրվել է։

Մահացել է քաղցկեղից պատգամավորության ժամանակ։

Դուստրը՝ Օլգիցա Բատիչը, Սերբիայի Քրիստոնեա-դեմոկրատական կուսակցության (DHSS) ներկայիս առաջնորդն է։

## Ծանոթագրություններ

## Արտաքին հղումներ
* Vladan Batić

Կատեգորիա:Իրավաբանական գիտությունների դոկտորներ
Կատեգորիա:Սերբիայի քաղաքական գործիչներ
Կատեգորիա:Քաղցկեղից մահացածներ
Դեմ առ դեմ (հեռուստասերիալ)

**«Դեմ առ դեմ»** (), իսպանական հեռուստասերիալ։ Պրեմիերան կայացել է 2015 թվականի ապրիլի 20-ին Antena 3 հեռուստաալիքում։ 2017 թվականից հեռուստասերիալը թողարկվել է FOX España հեռուստաալիքով։ 2019 թվականի մայիսին հայտարարվել է, որ նկարահանվելու է սերիալի սփին-օֆֆը, «Դեմ առ դեմ։ Օազիս» անվանումով։

## Սյուժե
Երիտասարդ կին Մակարենա Ֆերեյրոնը սիրահարվում է իր բոսին և նրա խնդրանքով կատարում է մի շարք ֆինանսական հանցագործություններ։ Աղջկան բանտարկում են Կրուս դել Սուր բանտում, որտեղ նրան սպառնում է 7 տարվա ազատազրկում։ Նա պետք է հանդուրժի բանտում ապրելու դժվարությունները, հատկապես, բանտարկյալների միջև բարդ փոխհարաբերությունները, որոնց թվում ամենավտանգավորը Սուլեմա Սաիրն է։

## Դերերում
### Հիմնական կազմ
* **[[Մեգի Սիվանտոս]]**՝ Մակարենա Ֆերեյրո
* **[[Նայվա Նիմրի]]**՝ Սուլեմա Սաիր 
* **[[Ալբա Ֆլորես]]**՝ Սարայ Վարգաս դե Հեսուս 
* **Մարիա Իզաբել Դիաս**՝ Սոլեդադ Նունես
* **Բերթա Վասկես**՝ Էստեֆանիա Կաբիլա Սիլվա
* **Լաուրա Բաենա**՝ Անտոնիա Դիես 
* **Ռամիրո Բլաս**՝ Կառլոս Սանդովալ 
* **Կառլոս Իպոլիտո**՝ Լեոպոլդո Ֆերեյրո
* **Մարթա Ալեդո**՝ Թերեզա Գոնսալես 
* **Ալբերտո Վելասկո**՝ Անտոնիո Փալասիաս 
* **Ռոբերտո Էնրիքես**՝ Ֆաբիո Մարթինես
* **Ինմա Կուևաս**՝ Անա Բելեն Անաբել 
* **Քրիստինա Փլասաս**՝ Միրանդա
* **[[Բելեն Կուեստա]]**՝ Հոլանդա Մոնտերո
* **[[Ջորջինա Ամորոս]]**՝ Ֆաթիմա Ամին

## Եթերաշրջաններ

## Ծանոթագրություններ

Կատեգորիա:2015 հեռուստասերիալներ
Կատեգորիա:Իսպանական հեռուստասերիալներ
Կատեգորիա:Իսպաներեն հեռուստասերիալներ
Կատեգորիա:Քրեական հեռուստասերիալներ
Էտեն Բարբարա

**Էտեն Բարբարա** (), մալթական ֆուտբոլիստ, հարձակվող։

## Կենսագրություն
Բարբարան սկսել է խաղալ երիտասարդական «Կորմի» հավաքականի կազմոմ։ 1999 թվականի հուլիսին պայմանագիր է կնքել մալթական պրեմիեր-լիգայի «Ֆլորիանա» ֆուտբոլային ակումբի հետ։ Կարիերայի սկզբում խաղացել է պաշտպանությունում։2003 թվականի հունվարին նա տեղափոխվել է «Մարսաշլոկկ» ֆուտբոլային ակումբ։ 2004 թվականի հուլիսին տեղափոխվել է «Բիրկիրկարու» ֆուտբոլային ակումբ։ 2007 թվականի ամռանը տեղափոխվել է «Սլիմու Ուոնդերերս» ֆուտբոլային ակումբ։ Ավելի ուշ նա տեղափոխվեց «Ֆերլ» ակումբի տարածաշրջանային լիգայի ակումբ։

Խաղացել է Մալթայի 17-19 պատանեկական հավաքականում, իսկ դրանից հետո երիտասարդական հավաքականում (մինչև 21)։ Մալթայի հավաքականում խաղացել է 29 խաղ և խփել է 3 գոլ։

## Ձեռքբերումներ
* Մալթայի Գավաթի դափնեկիր (1) - 2003/04

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Մալթայի ֆուտբոլի ազգային հավաքական
Կատեգորիա:Տղամարդկանց ֆուտբոլի հարձակվողներ
Կատեգորիա:Վանկուվեր Ուայթքեփսի ֆուտբոլիստներ
Կատեգորիա:Մալթացի ֆուտբոլիստներ
Վիքին սիրում է Երկիրը

**Վիքին սիրում է Երկիրը** (), ամենամյա միջազգային լուսանկարչական մրցույթ, որն անց է կացվում  2013 թվականից, մայիսի 1-ից մինչև մայիսի 31-ը՝ վիքիպեդիստների մասնակցությամբ և Վիքիմեդիա Հիմնադրամի տեղական մասնաճյուղերի աջակցությամբ։ Մրցույթի մասնակիցները լուսանկարում են տեղի բնական ժառանգությունները,  բնապատկերներ, կենդանիներ և լուսանկարներն այդ ամսվա ընթացքում բեռնում Վիքիպահեստում։

«Վիքին սիրում է Երկիրը» միջազգային լուսանկարների մրցույթի իմաստն ու նպատակը հանդիսանում է պահպանվող տարածքների (արգելանոցների, ազգային զբոսայգիների) լուսանկարահանումը։ Յուրաքանչյուր երկրից մասնակիցների խնդիրը հեշտացնելու նպատակով  առաջարկվում է նմանատիպ տարածքների հատուկ ցանկ։ Այս մրցույթը ոչ միայն մրցապայքար է, այն ունի ավելի շատ կրթական, մշակութային և տեղեկատվական իմաստ։ Այս մրցույթի շնորհիվ ամբողջ աշխարհում միլիոնավոր մարդիկ նոր գիտելիքներ են ձեռք բերում մեր մոլորակի  կենդանական և բուսական աշխարհի, բնապատկերների զանազանության և գեղեցկության, բնության պահպանության բնագավառում եղած խնդիրների մասին։

## Պատմություն
Վիքին սիրում է Երկիրը առաջին պիլոտային ծրագիրն անց է կացվել Ուկրաինայում՝ 2013 թվականին։ Այն գլխավորել է ազգագրագետ Եվգենի Բուկետը։ Հաջորդ տարիներին մրցույթը դարձել է միջազգային և տարածվել է այլ երկրներում։

2014 թվականին միջազգային լուսանկարչական մրցույթին մասնակցել է  15 երկիր։ 2015 թվականին Վիքին սիրում է Երկիրը մրցույթի խմբագրությունը դիտարկել է ավելի քան 100․000 լուսանկար, որոնք ներկայացրել են 8500 մասնակից՝ աշխարհի 26 երկրներից։ Հետագայում լուսանկարչական մրցույթն ընդլայնվել է՝ ներառելով  ավելի քան 50 երկիր և իր շուրջն է հավաքել ավելի քան 420․000 լուսանկարներ՝ 40․000 մասնակցի կողմից, ինչն էլ մրցույթը դարձրել է  աշխարհի ամենամեծ լուսանկարչական մրցույթը։

Վիքին սիրում է Երկիրը մրցույթի անալոգային տարբերակն է  Վիքին սիրում է հուշարձաններ ամենամյա  մրցույթը, որը տեղի է ունենում սեպտեմբերին և միտված է պատմական հուշարձանների և տեսարժան վայրերի լուսաբանմանը։

## Հայաստանի մասնակցությունը մրցույթին
Հայաստանն առաջին անգամ մրցույթին մասնակցել է 2014 թվականին։ Հինգ տարվա ընդմիջումից հետո՝  2020 թվականի մայիսին Վիքիմեդիա Հայաստանը միացել է մրցույթին։ ՀՀ բնության հուշարձանները 232-ն են։

## Հաղթած լուսանկարներ


File:Gebänderte Prachtlibelle auf Pusteblume am NSG Gülper See.jpg|2019
File:Мыс Столбчатый. После заката.jpg|2018
File:Ogoy island in winter.jpg|2017
File:Stopića Pećina2.jpg|2016
File:Shangrila Resorts.jpg|2015
File:Карпатский 05.jpg|2014
File:Dawn on cloud nine.jpg|



## Ծանոթագրություններ

## Արտաքին հղումներ

* 

Կատեգորիա:Լուսանկարչական մրցույթներ
Կատեգորիա:Մրցույթներ այբբենական կարգով
Կատեգորիա:Պատմության նախագծեր
Կատեգորիա:Վիքիմեդիայի նախագծեր
Հակոբ Պողոսյան

**Հակոբ Պողոսյան** (, ), ամերիկահայ հոգեբան, բանասեր, փիլիսոփայության  դոկտոր (1917), պրոֆեսոր (1992), Լոնդոնի աշխարհագրական ընկերության անդամ։
: 
## Կենսագրություն
Ծնվել է 1890 թվականին։ 1917 թվականին Կոլումբիայի համալսարանում պաշտպանել է ատենախոսություն, ստանալով փիլիսոփայության դոկտորի գիտական աստիճան։

## Աշխատություններ
* Պօղոսեան Յ.Պ. Ներածութիւն հայ հոգեբանութեան ։ Գահիրէ ։ Տպարան Սահակ-Մեսրոպ, 1958, 943 էջ
* Պօղոսեան Յ.Պ. Հաճընի Ընդհանուր Պատմութիւնը եւ շրջակայ Գօզան-Տաղի գիւղերը

## Ծանոթագրություններ

Կատեգորիա:Ամերիկահայ հոգեբաններ
Կատեգորիա:Ամերիկահայ բանասերներ
Կատեգորիա:Լոնդոնի աշխարհագրական ընկերության անդամներ
Կատեգորիա:Փիլիսոփայական գիտությունների դոկտորներ
Կատեգորիա:Հայ պրոֆեսորներ
Dr. Watson

**Dr. Watson**, Microsoft Windows օպերացիոն համակարգի ծրագրերի դեբագեր։ Այն սովորաբար կրում է **drwatson.exe,** **drwtsn32.exe** կամ **dwwin.exe** անունները, կախված օպերացիո համակարգի տարբերակից։ Ծրագիրը իր անունը ստացել է ի պատիվ Արթուր Կոնան Դոյլի Շերլոկ Հոլմսի պատմության բժիշտ Ջոն Վաթսոնի, քանի որ ծրագրի նպատակը՝ սխալի ախտորոշումը և այն լուծելն է։ Սկզբնական շրջանում գործիքը կրել է «Sherlock» անվանումը։ «Watson» բառը հետագայում սկսվել է օգտագործվել և դրա հետ մեկ տեղ սկսվել է օգտագործել սխալների հավաք և ուղղարկում օգտատիրոջը։

## Զեկույց սխալների մասին
Dr. Watson-ի կողմից հավաքված տեղեկությունը՝ իրենից ներկայացնում էր տեխնիկանան տեղեկություն, որը պետք է ծրագրային ապահովման մասնագետներին, որպեսզի անալիզի ներկայացնի սխալը։ Drwtsn32.log տեքստային ֆայլը ստեղծվում է այն ժամանակ, երբ տեղի է ունենում սխալ, և այն հնարավոր է ուղղարկել ծրագրային ապահովման մասնագետներին լուծում ստանալու համար։ Ինչպես նաև հնարավոր է ստեղծվի ֆայլ-մինիդամպ՝ բինարային ֆայլ, որը հնարավոր է բացել և ենթարկել անալիզի ծրագրի միջոցով։ Dr. Watson կարող է որոշել սխալի ճշգրիտ տեղը, եթե կա անհրաժեշտություն սիմվոլային ֆայլի  (symbol files)  և կարող է կարգավորել ճանապարհը այդ ֆայլերին հասնելու համար։

Այն ժամանակ, երբ Windows-ում հայտնվում է կրիտիկական սխալ, համակարգը որոնում է կատարում ծրագրային սխալի մշակչում (error handler)։ Ծրագրային սխալի մշակիչը, հասարակ գրանցված ֆունկցիա է, որը աշխատում է այն ժամանակ երբ առաջանում է խնդիր։ Կա հնարավորություն օգտագործել «Dr. Watcon»-ը օպերացիոն համակարգի ներքին դեբագերի հետ։

Windows Vista տարբերակի հետ միասին ծրագրի անվանումը դարձավ «Problem Reports and Solutions»։

## Նմանատիպ ծրագրեր Windows-ում
Google Breakpad-ը, համարվում է բազմապլատֆորմային գրադարան բաց ներքին կոդով, որը նախատեսված է սխալի մասին զեկույց ուղղարկելու համար։ Այն օգտագործում է հայտնի Firefox բրաուզերի զեկուցային համակարգը։

CrashRpt գրադարանը, նույնպես նախատեսված է սխալների մասին զեկույցների հավաքման և ուղղարկման համար։ Այն համարվում է բաց գրադարան, սակայն ի տարբերություն Breakpad-ի այն նախատեսված է միայն Windwos-ի համար։

## Ծանոթագրություններ

## Արտաքին հղումներ
* How to disable Dr. Watson for Windows
* Dr. Fun on Dr. Watson, 27 June 2000

Կատեգորիա:Համակարգային ծրագրեր
Կատեգորիա:Մայքրոսոֆթ Վինդոուզ
Կազիմիր Գուդիև

**Կազիմիր Վիտալևիչ Գուդիև** (), ռուսական և ադրբեջանական ֆուտբոլիստ, դարպասապահ։

## Կենսագրություն
Վլադիկավկազի ֆուտբոլի սան է, սկսել է խաղալ տեղի «Ավտոդոր» և «Իրիստոն» ակումբներում։

1996-1997 թվականներին անցկացրել է 7 խաղ Բարձրագույն լիգայի Սոչիի «Ժեմչուժինա» ակումբի կազմում։ 1999 թվականին խաղացել  է Ադրբեջանի «Կյապազ» (հանդես է եկել միայն Համագործակցության գավաթի խաղարկության խաղերում) և «Նևտչի» ակումբներում։

Ռուսաստան վերադառնալուց հետո խաղացել է Երկրորդ դիվիզիոնում, կարիերան ավարտելով 2004 թվականին Չերեպովեցկի «Սևերստալ» ակումբում։ 2006 և 2008 թվականներին աշխատել է ԼՖԼ-ի Ալանիա-2 «Վլադիկավկազ» ակումբում, որպես մարզիչ։

1996-1997 թվականներին անցկացրել է երեք խաղ Ադրբեջանի հավաքականի կազմում։

Որդին՝ Վիտալին «Ախմատ» ակումբի դարպասապահը։

## Ծանոթագրություններ

## Արտաքին հղումներ

Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի դարպասապահներ
Կատեգորիա:Կուբանի ֆուտբոլիստներ
Կատեգորիա:Ավտոդորի ֆուտբոլիստներ
Կատեգորիա:Ֆուտբոլային մարզիչներ
Արթուր Գիննեսս

**Արթուր Գիննեսս** (, ), իռլանդացի գարեջրագործ և բարեգործ, «Գիննեսս» անվանումը կրող գարեջրի արտադրությամբ զբաղվող *«Arthur Guinness Son & Co»* ընկերության հիմնադիր։

## Կենսագրություն
thumb|ձախից|Արթուր Գիննեսսի տունը Թոմաս փողոցում
1752 թվականին՝ 27 տարեկան հասակում, արքեպիսկոպոս պապի՝ Փրայսից Արթուրին ժառանգած 100 ֆունտով Գիննեսսն սկսել է զարգացնել գարեջրագործական բիզնեսը։ 1755 թվականին Դուբլինից 17 կիլոմետր հեռավորության վրա գտնվող Լեյքսլիփ գյուղում վարձակալել է 9000 տարեկան 4 ակր տարածք ունեցող հողատարածք, որի մոտ գտնվել է իր փոքր գարեջրատունը, տարեկան վճարել է 45 ֆունտ, և սկսել պատրաստել ու լցնել «Գիննեսս» անվանումը կրող գարեջուրը։ Հետագայում աշխարհահռչակ սև գարեջուր դարձած «Գիննեսս» թունդ պորտերն սկսել է պատրաստվել 1759 թվականից։

Մինչև այսօր պատմաբանները չեն կարող միանշանակ պատասխան տալ նրա ծննդավայրի և ամսաթվի վերաբերյալ, «Գիննեսս» ընկերությունը պնդում է, որ նա ծնվել է 1725 թվականի սեպտեմբերի 28-ին, սակայն Արթուր Գիննեսսի՝ Արդ լճում գտնվող տապանաքարի վրա գրված է, որ նա մահացել է 1803 թվականի հունվարի 23-ին՝ 78 տարեկան հասակում այսպիսով վկայելով, որ նա ծնվել է 1724 թվականին կամ 1725 թվականի սկզբին։

1761 թվականին ամուսնացել է Օլիվյա Ուիթմորի հետ, ունեցել է 21 երեխա, որոնցից 10-ը ապրել են մինչև չափահաս տարիքը։ Նրա որդիներից երեքը հետագայում դարձել են գարեջրագործներ։ 1764 թվականին տեղափոխվել է Դուբլին, որտեղ քաղաքի հյուսիսում կառուցել է իր տունը։ 1780-1790-ական թվականներին Գիննեսսն աջակցել է Հենրի Գրատանի քաղաքական հայացքներին, հիմնականում այն պատճառով, որ Գրատանն առաջարկել էր նվազեցնել գարեջրի հարկը։ Արթուր Գիննեսսն Իռլանդական գարեջրագործական գիլդիայի չորս գարեջրագործներից մեկն էր, որը Դուբլինը ներկայացրել է 1760-ական թվականներից մինչև իր մահը։

Մահացել է 1803 թվականի հունվարին, թաղված է մոր կողքին։

## Ծանոթագրություններ

Կատեգորիա:Սեպտեմբերի 28 ծնունդներ
Կատեգորիա:Իռլանդացի գործարարներ
Կատեգորիա:Իռլանդացի բարեգործներ